MPIC ประเดิมติดป้าย “C” รายแรก เหตุงบฯ Q2 ขาดทุนเพิ่ม 77% ฉุดส่วนผู้ถือหุ้นต่ำกว่า 50%
MPIC ประเดิมติดป้าย "C" รายแรก เหตุงบฯ Q2/61 ขาดทุนเพิ่ม 77% มาที่ 44.84 ลบ. จากปีก่อนขาดทุน 25.27 ลบ. ขณะที่ 6 เดือนแรกขาดทุน 48.88 ลบ. ลดลง 31% จากปีก่อนขาดทุน 70.71 ลบ. ฉุดส่วนผู้ถือหุ้นต่ำกว่า 50%
9 ส.ค. 2561

ตลาดหลักทรัพย์แห่งประเทศไทย (ตลท.) ได้ประกาศให้ขึ้นเครื่องหมาย C หลักทรัพย์บริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) หรือ MPIC เริ่มวันที่ 10 ส.ค.2561 เนื่องจากงบการเงินไตรมาส 2/61 สิ้นสุดวันที่ 30 มิ.ย.2561 ส่วนของผู้ถือหุ้นของ MPIC น้อยกว่า 50% ของทุนชำระแล้ว
โดย MPIC รายงานผลการดำเนินงานประจำไตรมาส 2/61 สิ้นสุด ณ วันที่ 30 มิ.ย.2561 ดังนี้

สำหรับผลการดำเนินงานดังกล่าวมีผลขาดทุนเพิ่มขึ้น เนื่องจากต้นทุนขายและบริการ รวมทั้งค่าใช้จ่ายในการขายและบริหารเพิ่มขึ้น
อนึ่ง หลักทรัพย์ที่ถูกขึ้นเครื่องหมาย C จะต้องซื้อด้วยบัญชี Cash Balance  (คือ สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์นั้น) ตั้งแต่วันที่ถูกขึ้นเครื่องหมายเป็นต้นไป จนกว่าจะแก้เหตุดังกล่าวได้
ทั้งนี้การเครื่องหมาย “C” เริ่มมีผลบังคับใช้ตั้งแต่ 2 ก.ค. 2561 ในส่วนของงบการเงินจะพิจารณาจากงบรายไตรมาสสิ้นสุดวันที่ 30 มิ.ย.61